b'\n_START_ARTICLE_\nGediminas Dubauskas\n_START_SECTION_\nBiografija\n_START_PARAGRAPH_\n1980 m. baig\xc4\x97 Vilniaus universiteto Fizikos fakultet\xc4\x85. 1987\xe2\x80\x931991 m. mok\xc4\x97si TSRS moksl\xc5\xb3 akademijos Maskvos radioelektronikos ir in\xc5\xbeinerijos instituto aspirant\xc5\xabroje, 1992 m. fizikos ir matematikos moksl\xc5\xb3 kandidatas. 1993\xe2\x80\x931995 m. studijavo Vidurio Europos universiteto (Niujorkas) Ekonomikos fakultete (Praha)._NEWLINE_Nuo 1981 m. Vilniaus in\xc5\xbeinerinio statybos instituto (nuo 1996 m. Vilniaus Gedimino technikos universitetas), nuo 1983 m. \xe2\x80\x93 ir Vilniaus universiteto, nuo 1996 m. \xe2\x80\x93 ir Lietuvos karo akademijos d\xc4\x97stytojas, nuo 2006 m. profesorius. 2000\xe2\x80\x932006 m. Lietuvos karo akademijos Vadybos katedros ved\xc4\x97jas. 1995 m. sta\xc5\xbeavo Vienoje, 1997\xe2\x80\x931998 m. Klermonte (JAV), 2001 m. Kingstone (Kanada).\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos pagrindin\xc4\x97s sritys: tarptautin\xc4\x97 ekonomika, tarptautiniai ir vie\xc5\xa1ieji finansai, bankininkyst\xc4\x97, pinig\xc5\xb3 politika, organizacij\xc5\xb3 vadyba, ret\xc5\xb3j\xc5\xb3 \xc5\xbeemi\xc5\xb3 element\xc5\xb3 lazerin\xc4\x97 spektroskopija, kietojo k\xc5\xabno ir da\xc5\xbe\xc5\xb3 lazeriai.'